# 

**Записник од 31-вата Седница на Совет на Општина Берово**

Одделение за правни и општи работи

Одделение за правни и општи работи

Општина Берово

**З А П И С Н И К**

***Од 31-вата седница на Советот на Општина Берово одржана на ден 20.06.2023 година со почеток во 08:00 часот салата за состаноци при општина Берово*.**

Заради отсуство на Претседателката на Совет на општина Берово, г-ѓа Марија Буровска, 31-вата Седница на Совет ја отвори и со неа раководеше Овластениот член на Совет со Решение бр. 09-1283 /1 од 28.03.2023 година, Герасим Гриовски.

Од вкупно 15 Советници на седницата присуствуваа 14 Советници и тоа: Владо Методиев Стево Суџуковиќ, Славица Фурнаџиска, Емилија Корчовска, Гоце Ружински, Глигорчо Крстовски, Герасим Гриовски, Петар Ружински, Ангела Здравковска, Наташа Ваканска, Викторија Спенџарска Стеен, Виолета Марковска Димовска, Александар Мишовски и Дејан Механџиски.

Отсутна од седница беше Претседателката на Совет на општина Берово, Марија Буровска.

На Седницата присуствуваa Градоначалникот на општина Берово Звонко Пекевски и м-р Анита Рунтевски како правна поддршка.

Овластениот член на Совет со Решение бр. 09-1283 /1 од 28.03.2023 година, Герасим Гриовски, за работа на 31-вата Седница на Совет на Општина Берово го предложи следниот:

**ПРЕДЛОГ ДНЕВЕН РЕД**

1. Предлог Одлука за прифаќање на предлог за воспоставување на меѓуопштинска соработка помеѓу Општина Берово и Општина Пехчево (за услуга од Овластен градежен инспектор);
2. Предлог О Д Л У К А за промена на имиња на улици и определување на нови имиња на улици во општина Берово;
3. Предлог ОДЛУКА за доделување на железнички шини – Митко Каламадевски;
4. Предлог ОДЛУКА за доделување на железнички шини – Ванчо Симевски;
5. Предлог ОДЛУКА за доделување на железнички шини – Ило Цикарски;
6. Предлог О Д Л У К А за ослободување од плаќање на комунална такса за користење и одржување на јавно осветлување – Гоце Ружински;
7. Годишен План за вработување за 2024 година на Општина Берово;
8. Годишен План за вработување за 2024 година на ЈПКР “Услуга” Берово;
9. Дополнување на Програмата за култура на Општина Берово за 2023 година;
10. Квартален извештај за реализација на Програмата за активностите на Општина Берово во областа на културата во 2023 година – прв квартал;
11. Квартален извештај за реализација на Програмата за одбележување на значајни настани и истакнати личности со спомен обележја во Општина Берово во 2023 година – прв квартал;
12. Квартален извештај за реализација на Програмата за спорт и спортско рекреативни активности во 2023 година – прв квартал;
13. Квартален извештај за реализација на Програмата за активностите на Општина Берово во областа на социјалната заштита во 2023 година – прв квартал;
14. Извештај за прв квартал за Г1 Програмата за поддршка на локалниот економски развој на општина Берово за 2023 година;
15. Извештај за прв квартал за Г2 Програмата за поттикнување на развојот на туризмот на општина Берово за 2023 година;
16. Извештај за прв квартал за Програма за енергетска ефикасност на Општина Берово за 2023 година;
17. Советнички иницијативи и прашања;
18. Барања од институции и граѓани.

За збор се јави Градоначланикот Звонко Пекевски и побара точките 7 и 8 од предложениот дневен ред:

**7. Годишен План за вработување за 2024 година на Општина Берово;**

**8. Годишен План за вработување за 2024 година на ЈПКР “Услуга” Берово;**

Да бидат повлечени, и на нивно место да бидат точките:

- **Предлог О Д Л У К А за прифаќање на иницијативата за отпочнување на постапка за изработка на Урбанистичко планска документација Урбанистички Проект за парцелирано градежно земјиште, со намена А4.3 - Викенд куќи, на КП 10405/10, КО Берово вон-град, Општина Берово;**

**- Предлог О Д Л У К А за давање на согласност за бесплатен превоз на учениците за учебната 2023/2024 година;**

За кои советниците имаат добиено и материјали за разгледување.

Бидејќи никој од советниците не се јави за збор, се премина на гласање и **со 14 гласа ЗА, НЕМА советници кои гласаа ПРОТИВ, НЕМА ВОЗДРЖАНИ советници** е усвоен следниот:

**ДНЕВЕН РЕД**

1. Предлог Одлука за прифаќање на предлог за воспоставување на меѓуопштинска соработка помеѓу Општина Берово и Општина Пехчево (за услуга од Овластен градежен инспектор);
2. Предлог О Д Л У К А за промена на имиња на улици и определување на нови имиња на улици во општина Берово;
3. Предлог ОДЛУКА за доделување на железнички шини – Митко Каламадевски;
4. Предлог ОДЛУКА за доделување на железнички шини – Ванчо Симевски;
5. Предлог ОДЛУКА за доделување на железнички шини – Ило Цикарски;
6. Предлог О Д Л У К А за ослободување од плаќање на комунална такса за користење и одржување на јавно осветлување – Гоце Ружински;
7. Предлог О Д Л У К А за прифаќање на иницијативата за отпочнување на постапка за изработка на Урбанистичко планска документација Урбанистички Проект за парцелирано градежно земјиште, со намена А4.3 - Викенд куќи, на КП 10405/10, КО Берово вон-град, Општина Берово;
8. Предлог О Д Л У К А за давање на согласност за бесплатен превоз на учениците за учебната 2023/2024 година;
9. Дополнување на Програмата за култура на Општина Берово за 2023 година;
10. Квартален извештај за реализација на Програмата за активностите на Општина Берово во областа на културата во 2023 година – прв квартал;
11. Квартален извештај за реализација на Програмата за одбележување на значајни настани и истакнати личности со спомен обележја во Општина Берово во 2023 година – прв квартал;
12. Квартален извештај за реализација на Програмата за спорт и спортско рекреативни активности во 2023 година – прв квартал;
13. Квартален извештај за реализација на Програмата за активностите на Општина Берово во областа на социјалната заштита во 2023 година – прв квартал;
14. Извештај за прв квартал за Г1 Програмата за поддршка на локалниот економски развој на општина Берово за 2023 година;
15. Извештај за прв квартал за Г2 Програмата за поттикнување на развојот на туризмот на општина Берово за 2023 година;
16. Извештај за прв квартал за Програма за енергетска ефикасност на Општина Берово за 2023 година;
17. Советнички иницијативи и прашања;
18. Барања од институции и граѓани.
19. ***Предлог Одлука за прифаќање на предлог за воспоставување на меѓуопштинска соработка помеѓу Општина Берово и Општина Пехчево (за услуга од Овластен градежен инспектор);***

Овластениот член на Совет Герасим Гриовски, отвори расправа по дадената точка. За збор се јави совтеничката Ангела Здравковска и упати прашање за точката бидејќи е дадена предлог одлука за прифаќање на предлог за меѓуопштинска соработка со општина Пехчево, а има негативно мислење од градоначалникот на општина Берово, дали гласаме за предлог одлуката или за мислењето. На ова одговори Анита Рунтевски дека од страна на општина Пехчево се доставени материјали за воспоставување на меѓуопштинска соработка и за истите материјали Градоначалникот на општина Берово има дадено негативно мислење поради зголемениот обем на работа на градежниот инспектор. Како совет вие гласате дали ја прифаќате предлог одлуката за воспоставување на меѓуопштинска соработка со Пехчево или не, во зависност од тоа како ќе гласате, таква одлука ќе се изработи. Зазбор се јави и советничката Славица Фурнаџиска која образложи дека на претходното барање за меѓуопштинска соработка со општина Пехчево како совет донесовме позитивна одлука со период на важност со која градежниот инспектор при општина Берово вршеше комплетни услуги и за општина Пехчево, во моментот, како и што е дадено во мислењето од Градоначалникот, општина Берово не е во можност позитивно да одговори на предлогот. За збор се јави и градоначлникот Пекевски кој истакна дека во неколку наврати позитивно одговаравме на барањата на општина Пехчево за услугите на градежниот инспектор, но во периодот не сме во можност тоа да го направиме, од причина што градежниот инспектор има зголемен обем на работни активности на ниво на нашата општина. Советникот Петар Ружински се јави за збор и истакна дека е точно дека неколку пати позитивно се одговараше на барањата од општина Пехчево, но тие како општина имаат реална потреба од услугите од градежниот инспектор и треба да им излеземе во пресрет на нивното барање, барем минимално да ги задоволиме нивните потреби. На ова градоначалникот Пекевски одговори дека Одделението за инспекциски работи-Инспекторат при општина Берово почнувајќи од 19.06.2023 година до 30.09.2023 година ќе работи со двосменско работење заради зголемениот обем на работни активности и зголемување на ефикасноста на услугите кои се нудат на населението и граѓаните на нашата општина. Советникот Петар Ружински истакна дека советничката група на ВМРО ДПМНЕ ја поддржува предлог одлуката за воспоставување на меѓуопштинска соработка со општина Пехчево.

Никој друг од советниците не се јави за збор, па се премина на гласање и **со 7 гласа ЗА, 7 гласа ПРОТИВ, НЕМА ВОЗДРЖАНИ советници** нее усвоена *Одлука за прифаќање на предлог за воспоставување на меѓуопштинска соработка помеѓу Општина Берово и Општина Пехчево(за услуга од Овластен градежен инспектор);*

1. ***Предлог О Д Л У К А за промена на имиња на улици и определување на нови имиња на улици во општина Берово;***

Овластениот член на Совет Герасим Гриовски, отвори расправа по дадената точка и бидејќи никој од советниците не се јави за збор, се премина на гласање по точката и **со 14 гласа ЗА, НЕМА советници кои гласаа ПРОТИВ, нема ВОЗДРЖАНИ советници** е усвоена  *О Д Л У К А за промена на имиња на улици и определување на нови имиња на улици во општина Берово;*

1. ***Предлог ОДЛУКА за доделување на железнички шини – Митко Каламадевски;***

Овластениот член на Совет Герасим Гриовски, отвори расправа по дадената точка и даде збор на советничката Славица Фурнаџиска која истакна дека овие неколку одлуки се изработени врз основа на позитивните одговори на комисијата за утврдување на фактичка состојба од терен по поднесените барања од граѓаните. Бидејќи никој од советниците не се јави за збор, се премина на гласање и **со 14 гласа ЗА, нема советници кои гласале ПРОТИВ, нема ВОЗДРЖАНИ советници** е усвоен*а ОДЛУКА за доделување на железнички шини – Митко Каламадевски;*

1. ***Предлог ОДЛУКА за доделување на железнички шини – Ванчо Симевски;***

Никој од советниците не се јави за збор па се премина на гласање и **со 14 гласа ЗА, нема советници кои гласале ПРОТИВ, нема ВОЗДРЖАНИ советници** е усвоена  *ОДЛУКА за доделување на железнички шини – Ванчо Симевски;*

1. ***Предлог ОДЛУКА за доделување на железнички шини – Ило Цикарски;***

Никој од советниците не се јави за збор па се премина на гласање и **со 14 гласа ЗА, нема советници кои гласале ПРОТИВ, нема ВОЗДРЖАНИ советници** е усвоена*ОДЛУКА за доделување на железнички шини – Ило Цикарски;*

1. ***Предлог О Д Л У К А за ослободување од плаќање на комунална такса за користење и одржување на јавно осветлување – Гоце Ружински;***

Овластениот член на Совет Герасим Гриовски, отвори расправа по дадената точка. За збор се јави советничката Ангела Здравковска која истакна дека во однос на сите овие одлуки за ослободување или неослободување од наплата на надоместок за јавно осветлување има бројни реакции од граѓаните, па даде предлог да се направи известување за граѓаните во кое ќе се објасни зошто едни се ослободуваат од наплата на овој надоместок, а други не се ослободуваат. На ова градоначланикот Пекевски истакна дека законот јасно предвидува под кои услови се ослободуваат корисници од наплата на оваа услуга, а тоа се корисници на броила кои се далеку од мрежата на улично осветлување и реакциите се неосновани. Советникот Гоце Ружински бидејќи се однесува лично за него оваа одлука, објасни дека местото се наоѓа на 3-4км оддалеченост од последниот извор на улично осветлување и заради тоа е неговото барање за ослободување.

Никој друг од советниците не се јави за збор па се премина на гласање и **со 13 гласа ЗА, нема советници кои гласале ПРОТИВ, нема ВОЗДРЖАНИ советници (советникот Гоце Ружински се иззема од гласање),** е усвоена *О Д Л У К А за ослободување од плаќање на комунална такса за користење и одржување на јавно осветлување – Гоце Ружински;*

1. ***Предлог О Д Л У К А за прифаќање на иницијативата за отпочнување на постапка за изработка на Урбанистичко планска документација Урбанистички Проект за парцелирано градежно земјиште, со намена А4.3 - Викенд куќи, на КП 10405/10, КО Берово вон-град, Општина Берово;***

Овластениот член на Совет Герасим Гриовски, отвори расправа по дадената точка. Бидејќи никој од советниците не се јави за збор, се премина на гласање и **со 14 гласа ЗА, нема советници кои гласале ПРОТИВ, нема ВОЗДРЖАНИ советници** е усвоена*О Д Л У К А за прифаќање на иницијативата за отпочнување на постапка за изработка на Урбанистичко планска документација Урбанистички Проект за парцелирано градежно земјиште, со намена А4.3 - Викенд куќи, на КП 10405/10, КО Берово вон-град, Општина Берово;*

1. ***Предлог О Д Л У К А за давање на согласност за бесплатен превоз на учениците за учебната 2023/2024 година;***

Овластениот член на Совет Герасим Гриовски, отвори расправа по дадената точка. За збор се јави советникот Петар Ружински кој побара од градоначачлникот Пекевски објаснување за оваа предложена точка. Градоначалникот Пекевски одговори дека во текот на месец мај тој и тимот правници од општина Берово беа во Министерството за транспорт и врски за да се изнајдат начини и под кои услови општина Берово ќе може да нуди ваков вид на услуга, од причина што веќе имаме сопствено превозно средство-автобус, кој е во одлична возна состојба а не се употребува. Со ваквиот вид на услуга би се намалиле трошоците на единките корисници кои имаат потреба од превоз, кои трошоци заземаат значителна висока ставка од нивните финансиски планови, а тоа значи дека оваа услуга ќе биде само за една линија, за превоз на ученици од селата до градот, бидејќи општината нема доволен капацитет со превозни средства за целосно вршење на превозот на учениците, секако ќе си има тендер преку системот на јавни набавки, на кој ќе можат да конкурираат компаниите кои ги исполнуваат условите за превоз на патници. Како општина сме во процес на оптимизација на училишната мрежа, бидејќи и самите гледаме дека бројот на ученици од година во година се намалува, и со тоа мора да се преземат мерки за намалување на трошоците. Имаме поднесено барање и до агенцијата за одземен имот да ни доделат возило за да можеме дополнително да ги зајакнеме капацитетите и можностите за превоз, со цел да ги подобриме и намалиме трошоците за превоз на училиштата. Советникот Петар Ружински повторно упати неколку прашања до градоначалникот, што ако никој не се јави на тендерот за превоз на учениците, дали тоа значи дека општината го презема целосниот транспорт на учениците, а знаеме дека општината нема доволен број на возила од ваков вид? Што ако дојде до дефект на возилата со кои би се превезувале учениците, тогаш на кој начин ќе се изврши превозот? Колкав ќе биде износот на заштедата или намалувањето на трошоците за превоз на учениците на училиштата, доколку општина Берово го врши превозот на ученици? На овие прашања одговори градоначалникот Пекевски. Најпрвин појасни за јавноста дека превозот на учениците кој ќе го врши општина Берово се однесува само за една линија од Митрашинци до Берово и обратно, другите линии за превоз на ученици на територија на Малешевијата остануваат како понуда за на тендер, но во согласност со одлуката за определување на цените за превоз која што беше усвоена на претходната седница на Совет. Во однос на првото прашање имаме ризик и никој да не се јави на тендерот за превоз на ученици заради одлуката со која ги намаливме цените за превоз во однос на цените од минатата година, но сепак да дадеме можност и да видиме дали со нашите расположливи ресурси можеме да вржиме ваков вид на услуга. Ако дојде до дефект на возилото, тогаш со договор со фирма која врши превоз ќе ја вршиме услугата, но доколку не почнеме да ја извршуваме оваа дејност, нема да знаеме на кој начин ќе течат работите. Возачот и возилото ќе бидат обезбедени од општина Берово, а сервисирањето на возилото ќе биде на товар на училиштата. Колкав ќе биде износот на заштеда на училиштата со оваа мерка, ќе може да видиме само доколку почнеме со реализација, а не претходно. Бесмислено е возило кое го имаме да стои нефункционално, а училиштата да плаќаат огромни суми за превозот на учениците, да дадеме можност и да видиме дали оваа наша ангажираност ќе вроди со плод. Советникот Петар Ружински упати сугестија до сите советници, да се размисли добро пред да се донесе ваква одлука, затоа што одговорноста е доста голема. Претходната година се соочивме со проблемот кога никој не се јави на тендерот за превоз на учениците, па заеднички со тимот правници успеавме да изнајдеме соодветно решение и нови превозници и превозот на учениците навремено се реализираше. Ако се доведеме во ситуација да имаме дефект на автобусот, во опција ни се службените возила на општина Берово и нема да дозволиме да имаме застој во превозот на учениците. Советничката Виолета Марковска Димовска истакна дека ако веќе сакаме да се вклучиме со таков ангажман, треба да ги предвидиме сите ризици со кои ќе се соочиме со донесување на оваа одлука. Градоначалникот Пекевски истакна дека доколку оваа наша замисла наиде на неуспех и неможност за реализација, оваа линија за превоз ќе ја објавиме на тендер и превозниците кои извршуваат ваков тип на услуги ќе можат да се пријават и во никој случај нема да дозволиме превозот на учениците да биде ставен во прашање, тој мора да се реализира. За збор се јави и советничакта Славица Фурнаџиска, кој истакна дека резервираноста во однос на оваа одлука е взаемна и на двете советнички групи, но економската и буџетската оправданост се клучни за донесување на ваква одлука. Подобро е да се прикаже преку цифри. Градоначалникот Пекевски истакна дека бројот на ученици секоја година се намалува, плаќањето за превозот е по ученик, а трошоците се исти, превозниците и при помал број на ученици превозот го вршат по цената која е утврдена на почетокот на учебната година и оваа цена е до истекот на активниот договор. Прикажано преку цифри во 2022 година за превоз на ученици ООУ„Дедо Иљо Малешевски“ има исплатено околу 700 000 денари, а ОСУ„Ацо Русковски“ има исплатено 4 000 000 денари, а за 2023 година ООУ„Дедо Иљо Малешевски“ има исплатено околу 560 000 денари, а ОСУ„Ацо Русковски“ има исплатено 1 600 000 денари, или вкупно за една година и шест месеци ООУ„Дедо Иљо Малешевски“ има исплатено околу 1 260 000 денари, а ОСУ„Ацо Русковски“ има исплатено 5 600 000 денари. Советникот Петар Ружински истакна дека доколку би ја поддржале оваа одлука тоа би значело дека од септември ќе треба да се укине бесплатниот превоз за граѓаните во четврток, што би предизвикало незадоволство меѓу граѓаните и како советничка група нема да ја поддржат оваа одлука.

Никој друг од советниците не се јави за збор па се премина на гласање и **со 7 гласа ЗА, 7 гласа ПРОТИВ, нема ВОЗДРЖАНИ советници** не е усвоена *О Д Л У К А за давање на согласност за бесплатен превоз на учениците за учебната 2023/2024 година;*

1. ***Дополнување на Програмата за култура на Општина Берово за 2023 година;***

Овластениот член на Совет Герасим Гриовски, отвори расправа по дадената точка и како член на комисијата за јавни дејности истакна дека немало кворум за одржувење на комисијата но сепак од службите е презентирана точката, се однесува на дополнување на програмата за култура и зголемување на истата за 20 000 денари, во делот ПОДДРШКА НА ЗДРУЖЕНИЈА НА ГРАЃАНИ ОД ОПШТИНАТА ВО РЕАЛИЗАЦИЈА НА ПРОГРАМИ ОД ОБЛАСТА НА КУЛТУРАТА ОД ЗНАЧЕЊЕ НА ОПШТИНА БЕРОВО, конкретно за Културно - уметничка програма Илинден-Владимирски илинденски средби.

.

Никој од советниците не се јави за збор па се премина на гласање и **со 14 гласа ЗА, нема советници кои гласале ПРОТИВ, нема ВОЗДРЖАНИ советници** е усвоено *Дополнување на Програмата за култура на Општина Берово за 2023 година;*

1. ***Квартален извештај за реализација на Програмата за активностите на Општина Берово во областа на културата во 2023 година – прв квартал;***

Овластениот член на Совет Герасим Гриовски, отвори расправа по дадената точка. За збор се јави советничката Виолета Марковска Димовска и даде забелешка дека се малку активностите кои се реализирани во првиот квартал од годината, треба да се размисли за дополнување на активностите. На ова градоначалникот Пекевски одговори дека во секој квартал има одредена предвидена и реализирана активност, но во зависност од временскиот период зависи и нивото на реализација.

Бидејќи никој друг од советниците не се јави за збор, се премина на гласање и **со 7 гласа ЗА, нема советници кои гласале ПРОТИВ, 7 ВОЗДРЖАНИ советници** не е усвоен *Квартален извештај за реализација на Програмата за активностите на Општина Берово во областа на културата во 2023 година – прв квартал;*

1. ***Квартален извештај за реализација на Програмата за одбележување на значајни настани и истакнати личности со спомен обележја во Општина Берово во 2023 година – прв квартал;***

Овластениот член на Совет Герасим Гриовски, отвори расправа по дадената точка. За збор се јави советничката Виолета Марковска Димовска која забележа дека во овој квартален извештај нема дадено реализирани активности, па запраша за изработениот мурал на бранителите дали истиот е исплатен од средства од оваа програма и зошто тоа не е наведено во извештајот. Совтеничката Славица Фурнаџиска истакна дека муралот го немаме предвидено во програмата и сите предвидени активности се после третиот месец од годината и заради тоа во извештајот нема наведено активности. Градоначалникот Пекевски истакна дека во првиот квартал се усогласуваат административните работи, а реализацијата на предвидените активности е веќе во вториот квартал.

Бидејќи никој од советниците не се јави за збор, се премина на гласање и **со 7 гласа ЗА, нема советници кои гласале ПРОТИВ, 7 ВОЗДРЖАНИ советници** не е усвоен *Квартален извештај за реализација на Програмата за одбележување на значајни настани и истакнати личности со спомен обележја во Општина Берово во 2023 година – прв квартал;*

1. ***Квартален извештај за реализација на Програмата за спорт и спортско рекреативни активности во 2023 година – прв квартал;***

Овластениот член на Совет Герасим Гриовски, отвори расправа по дадената точка.

Бидејќи никој од советниците не се јави за збор, се премина на гласање и **со 7 гласа ЗА, нема советници кои гласале ПРОТИВ, 7 ВОЗДРЖАНИ советници** не е усвоен *Квартален извештај за реализација на Програмата за спорт и спортско рекреативни активности во 2023 година – прв квартал;*

1. ***Квартален извештај за реализација на Програмата за активностите на Општина Берово во областа на социјалната заштита во 2023 година – прв квартал;***

Овластениот член на Совет Герасим Гриовски, отвори расправа по дадената точка.

Бидејќи никој од советниците не се јави за збор, се премина на гласање и **со 7 гласа ЗА, нема советници кои гласале ПРОТИВ, 7 ВОЗДРЖАНИ советници** не е усвоен *Квартален извештај за реализација на Програмата за активностите на Општина Берово во областа на социјалната заштита во 2023 година – прв квартал;*

1. ***Извештај за прв квартал за Г1 Програмата за поддршка на локалниот економски развој на општина Берово за 2023 година;***

Овластениот член на Совет Герасим Гриовски, отвори расправа по дадената точка и даде збор на претседателот на комисијата за финансирање, буџет и ЛЕР, Славица Фурнаџиска која истакна дека точката е разгледана на комисија, се е детално дадено во извештајот, комисијата нема забелешки.

Бидејќи никој од советниците не се јави за збор, се премина на гласање и **со 7 гласа ЗА, нема советници кои гласале ПРОТИВ, 7 ВОЗДРЖАНИ советници** не е усвоен*Извештај за прв квартал за Г1 Програмата за поддршка на локалниот економски развој на општина Берово за 2023 година;*

1. ***Извештај за прв квартал за Г2 Програмата за поттикнување на развојот на туризмот на општина Берово за 2023 година;***

Овластениот член на Совет Герасим Гриовски, отвори расправа по дадената точка. Бидејќи никој од советниците не се јави за збор, се премина на гласање и **со 7 гласа ЗА, нема советници кои гласале ПРОТИВ, 7 ВОЗДРЖАНИ советници** не е усвоен *Извештај за прв квартал за Г2 Програмата за поттикнување на развојот на туризмот на општина Берово за 2023 година;*

1. ***Извештај за прв квартал за Програма за енергетска ефикасност на Општина Берово за 2023 година;***

Овластениот член на Совет Герасим Гриовски, отвори расправа по дадената точка и даде збор на претседателот на комисијата за финансирање, буџет и ЛЕР, Славица Фурнаџиска која истакна дека на 28.06.2023 година ќе се одржи консултативна работилница за дефинирање на приоритетните сектори и мерки за адаптација и ублажување на климатските промени во општина Берово, па секој кој е во можност може да земе учество.

Бидејќи никој од советниците не се јави за збор, се премина на гласање и **со 7 гласа ЗА, нема советници кои гласале ПРОТИВ, 7 ВОЗДРЖАНИ советници** не е усвоен *Извештај за прв квартал за Програма за енергетска ефикасност на Општина Берово за 2023 година;*

***17. Советнички иницијативи и прашања;***

***1.*** Советничката Ангела Здравковска даде сугестија за претстојниот настан „Малеш куп“ по искуство од минатата година каде имаше реакции за гласноста на музиката, оваа година да се обрне внимание, заради населението кое живее во околината на просторот кај старата гимназија.

***18.Барања од институции и граѓани.***

***1. Барање од Јордан Караџовски од с.Будинарци за доделување на еднократна парична помош***

На Јордан Караџовски со адреса на живеење во с.Будинарци, Берово, советот едногласно одлучи да му се доделат 6.000,оо денари, еднократна парична помош за незавидна финансиска состојба (семејство во кое не работи ниту еден член).

***2. Барање од Здружение за доброволна работа АКЦИЈАШИ – Скопје;***

Советот на Општина Берово на 31-та Седница одржана на ден 20.06.2023 година го разгледа барањето примено во општина Берово со Бр.09-2119/1 од 08.06.2023 година и донесе Заклучок дека барањето на Здружение за доброволна работа АКЦИЈАШИ – Скопје, примено во Општина Берово со Бр.09-2119/1 од 08.06.2023 година, за донација **се одбива**.

***3. Барање од Здружение на пензионери од општина Берово за доделување на средства за промена на дотраена санитарна инсталација во простории на пензионерски клуб во с.Ратево;***

На Здружение на пензионери од општина Берово со адреса на ул.„Кеј на младина“ бб, Берово, се доделуваат 8.000,оо денари средства за промена на дотраена санитарна инсталација во простории на пензионерски клуб во с.Ратево.

***4. Барање од Здружение на граѓани “Св.Троица Русинска” с.Русиново Берово;***

Советот на Општина Берово на 31-та Седница одржана на ден 20.06.2023 година го разгледа барањето примено во општина Берово со Бр.09-2297/1 од 19.06.2023 година и донесе Заклучок дека барањето на Здружение на граѓани “Св.Троица Русинска” с.Русиново Берово, примено во Општина Берово со Бр.09-2297/1 од 19.06.2023 година, за финансиска помош за организирање на настан во чест на празникот Илинден **се одбива**. Советот на Општина Берово, организацијата на прославата во чест на празникот Илинден, финансиски, согласно усвоените Програми на Совет, ќе ја поддржи во с.Владимирово. Предходно, преку Програма на Советот на Општина Берово, за с.Русиново беа одобрени финансиски средства за организација на прославата по повод празникот Св.Троица.

Точките на дневен ред се исцрпени и седницата е завршена во 09:40 часот.

На крајот од седницата Овластениот член на Совет Герасим Гриовски се заблагодари на Советниците за присуството.

Усвоен со

Бр.09-2822/1

­­­­20.07.2023 година

Берово

*Записничар Претседател на Совет*

*Благородна Рунтевска Марија Буровска*

*\_\_\_\_\_\_\_\_\_\_\_\_\_\_\_\_\_\_\_\_* М.П. \_\_\_\_\_\_\_\_\_\_\_\_\_\_\_\_\_\_\_

(*потпис) (потпис)*